1946 වසරේදී සෝල්බරි කොමිසමේ යෝජනා පරිදි ගලගෙදර කොට්ඨාසය කඩුගන්නාව ආසනයට අනුයුක්ත කොට ගලගෙදර කොට්ඨාසය වෙනුවෙන් පී.බී. රණරාජා, ඒ.බී. නුගවෙල, ඊ.ඒ. නුගවෙල යන මැති ඇමැතිවරු පෙනී සිටියහ. 1960 වසරේදී ගලගෙදර වෙනම මැතිවරණ කොට්ඨාසයක් බවට පත්ව ඒ.සී. මරික්කාර්, අබ්දුල් ජබාර්, ඩබ්.එම්.ජී.ටී. බණ්ඩා, තමරා කුමාරි ඉලංගරත්න, ආචාර්ය සරත් අමුණුගම යන මැති ඇමැතිවරු පාර්ලිමේන්තුව නියෝජනය කරමින් ජනතාවගේ සෞඛ්‍ය සේවාවන් පොදු උපයෝගිතා සේවාවන්, පොදු මංමාවත් සංවර්ධනය කරමින් ජනතාවට සුභසාධන පහසුකම් සැලැසීමට පියවර ගත්හ.